Έγγραφο απαιτήσεων εμπλεκομένων μερών (StRS) Stakeholders Requirements Specification

*ΠΡΟΣΑΡΜΟΓΗ ΤΟΥ ΑΝΤΙΣΤΟΙΧΟΥ ΕΓΓΡΑΦΟΥ ΤΟΥ ΠΡΟΤΥΠΟΥ ISO/IEC/IEEE 29148:2011*

ΚΑΤΑΣΚΕΥΑΣΤΕΣ ΗΛΕΚΤΡΙΚΩΝ ΟΧΗΜΑΤΩΝ

# Εισαγωγή

## 1.1 Ταυτότητα - επιχειρησιακοί στόχοι

Βασικός στόχος των κατασκευαστών αποτελεί η συλλογή πληροφοριών και στατιστικών μέσω της εφαρμογής σχετικά με τη χρήση των οχημάτων, τη διάρκεια φόρτισης και τη ζωή της μπαταρίας, δεδομένα τα οποία μπορούν να χρησιμοποιηθούν για τη κατασκευή οχημάτων που είναι πιο εύχρηστα και ανταποκρίνονται καλύτερα στις απαιτήσεις των πελατών. Έτσι, εξασφαλίζεται αύξηση στον αριθμό πωλήσεων των ηλεκτρικών οχημάτων και αποκομίζεται κέρδος από τους κατασκευαστές. Οι κατασκευαστές θα μπορούν, λοιπόν, να έχουν πρόσβαση στα στατιστικά αυτά στοιχεία με την παροχή κάποιου χρηματικού ποσού ανά μήνα ή ανά έτος.

## 1.2 Περίγραμμα επιχειρησιακών λειτουργιών

Βασική επιχειρησιακή λειτουργία είναι η παροχή πλατφόρμας πάνω στην οποία είναι δυνατή η προβολή διαφημίσεων από τους κατασκευαστές ηλεκτρικών οχημάτων, καθώς και η συλλογή ανώνυμων δεδομένων και στατιστικών από τους χρήστες, που θα χρησιμοποιηθούν σε μελέτες και έρευνες. Επιπλέον, μέσω προαιρετικών ερωτηματολογίων που παρουσιάζονται στο χρήστη να λαμβάνουν αξιολόγηση (feedback) για τα προϊόντα τους από τους χρήστες.

# Αναφορές - πηγές πληροφοριών

N/A.

# Λειτουργικές απαιτήσεις επιχειρησιακού περιβάλλοντος

## 3.1 Επιχειρησιακές διαδικασίες

Μέσω της εφαρμογής, η επιχείρηση θεωρεί ότι μπορούν να υλοποιηθούν οι ακόλουθες επιχειρησιακές διαδικασίες:

* Αξιοποίηση των στατιστικών και δεδομένων των χρηστών της εφαρμογής για τη σχεδίαση νέων οχημάτων. Αναλυτικότερα, μέσω των στοιχείων που εισάγουν οι χρήστες, καθώς και των στατιστικών που μπορούν να εξαχθούν μέσω της εφαρμογής, μπορεί να σχηματιστεί μια εικόνα για τις απαιτήσεις των ιδιοκτητών ηλεκτρικών οχημάτων καθώς και για την ικανοποίηση από τη χρήση του εκάστοτε μοντέλου της εταιρείας. Ακόμα εξάγονται συμπεράσματα για τη διάρκεια ζωής και την ποιότητα της μπαταρίας και των υπόλοιπων ηλεκτρολογικών ή άλλων εξαρτημάτων του εκάστοτε οχήματος που μπορεί η εταιρία να αξιοποιήσει στη σχεδίαση νέων οχημάτων. Τέλος προσδιορίζεται και το μερίδιο του καταναλωτικού κοινού (target group) στο οποίο απευθύνεται το μοντέλο οχήματος του κατασκευαστή.
* Έγκαιρη ενημέρωση πελατών για συντήρηση των οχημάτων τους και αντικατάσταση ελαττωματικών εξαρτημάτων. Μέσω των στατιστικών που θα παρέχει η εφαρμογή, οι κατασκευαστές μπορούν να γνωρίζουν και να ενημερώνουν τους πελάτες τους για την εκτιμώμενη διάρκεια ζωής της μπαταρίας ή άλλων εξαρτημάτων του οχήματος του κάθε χρήστη παρέχοντας αντίστοιχη πληροφόρηση για τη συντήρηση ή την αντικατάσταση τους. Με αυτό τον τρόπο έχουν τη δυνατότητα μέσω της εφαρμογής να παρέχουν στους πελάτες τους επιπρόσθετες υπηρεσίες μετά τη πώληση του οχήματος (after sales services).
* Εύκολη καταχώρηση καινούριων συνεργατών. Στην περίπτωση που κάποιος νέος κατασκευαστής επιθυμεί συνεργασία με την εφαρμογή, μπορεί να επικοινωνήσει με την ομάδα της εφαρμογής και μετά από συμφωνία να καταχωρηθεί στην πλατφόρμα.
* Προώθηση εξατομικευμένων διαφημίσεων μέσω της εφαρμογής. Πιο συγκεκριμένα δίνεται η δυνατότητα οι κατασκευαστές να προβάλλουν μέσω διαφημίσεων στην εφαρμογή νέα μοντέλα οχημάτων ή εξαρτήματα που απευθύνονται εξατομικευμένα σε συγκεκριμένα μερίδια του καταναλωτικού κοινού που έχουν αυτοί προσδιορίσει.

## 3.2 Δείκτες ποιότητας

Δείκτες ποιότητας της εφαρμογής μας αποτελούν οι εξής:

* Οι αξιολογήσεις της εφαρμογής.
* Η αναλογία των ενεργών μελών προς το πλήθος των εγγεγραμμένων μελών.
* Η προστασία των προσωπικών δεδομένων των πελατών.
* Το σύνολο των σταθμών φόρτισης που συνεργάζονται με την εφαρμογή.

# Έκθεση απαιτήσεων χρηστών

Βασική απαίτηση των συνεργατών της εφαρμογής είναι η παροχή μεγάλου όγκου αξιόπιστων δεδομένων και στατιστικών, ώστε οι μελέτες τους να μπορούν να διεξαχθούν με σωστό δειγματικό χώρο και ακριβείς πληροφορίες. Αυτό σημαίνει ότι, απαραίτητη προϋπόθεση αποτελεί το φιλτράρισμα των διαθέσιμων δεδομένων με βάση κατάλληλα κριτήρια, προκειμένου να διασφαλιστεί ότι δεν είναι νοθευμένα από κακόβουλους χρήστες ή προβάλλουν παραπλανητικά συμπεράσματα. Τέλος, ανάγκη των κατασκευαστών είναι τόσο η διαφήμιση των προϊόντων τους στο κατάλληλο ενδιαφερόμενο κοινό άλλα και αυτό να είναι ευρύ δηλαδή να υπάρχει υψηλός αριθμός ενεργών χρηστών της εφαρμογής, προκειμένου να έχει αντίκρισμα η διαφήμιση στις πωλήσεις των προϊόντων τους.

# Αρχές του προτεινόμενου συστήματος

Οι αρχές του συστήματός μας είναι:

* Τα δεδομένα που εισάγονται θα είναι προσβάσιμα από τους διαχειριστές της εφαρμογής οι οποίοι θα έχουν τη δυνατότητα κατάλληλης επεξεργασίας, φιλτραρίσματος και μορφοποίησης ώστε να παραχθούν ανώνυμες στατιστικές μελέτες, οι οποίες επί κάποιο χρηματικό ποσό θα παρέχονται στους κατασκευαστές οχημάτων.
* Μετά από συμφωνία, γίνεται προβολή εξατομικευμένων διαφημίσεων προϊόντων κατασκευαστών για ορισμένη χρονικό διάστημα και συχνότητα σε χρήστες που συγκεντρώνουν συγκεκριμένα χαρακτηριστικά που προσδιορίζει ο ενδιαφερόμενος κατασκευαστής.

# Περιορισμοί στο πλαίσιο του έργου

Ο περιορισμός που υπάρχει, είναι το κόστος του development της εφαρμογής να μην υπερβαίνει το <x> ποσό.

# Παράρτημα: ακρωνύμια και συντομογραφίες

N/A.